Vruntlike grote to vorn vnde wes ik gudes vormach al wege to iuwer behegelicheit. Wetet, leuen vrunde, dat my tidinge quemen van Wiborg in der geuynge dessen breues, dat dar volk in der see is van allen landen to hope vorgaddert vnde menet den vrede to brekene, den de Sweden vnde de meister myt den Russen vorbunden hebben. Hir vme moge gi iuwe vrunde dar vor warnen laten, off se in de Nu eder anders war willen, dat se vnbeschadet bliuen. In Gode bliuet gesund to langer tit. Geschreuen des vridages vor pinkesten. Voget tor Narwe. Adress: Den erwordigen, vorsichtigen mannen borgermeistern vnde rade der stad to Reuele sall desse breff sunder alle sumen.